Protestatarul Cezar Avramuţă s-a urcat, în jurul orei 12.30, pe un stâlp de iluminat situat pe bulevardul Libertăţii.

Acesta a afişat mai multe bannere inscripţionate cu mesaje prin care solicită demisia procurorului general.

La faţa locului au fost trimişi negociatori ai Jandarmeriei, poliţişti şi salvatori de la înălţime ai Inspectoratului pentru Situaţii de Urgenţă Bucureşti.

Avramuţă este cunoscut ca "Stegarul de la Universitate", acesta fiind nelipsit de la toate protestele care au avut loc Piaţa Universităţii.